Na temelju članka 289. Zakona o socijalnoj skrbi („Narodne novine“, broj: 18/22, 46/22, 119/22 i 71/23) i članka 31. Statuta Općine Povljana („Službeni glasnik Zadarske županije“, broj 13/21 i 11/23) Općinsko vijeće Općine Povljana na svojoj 18. sjednici održanoj dana 14. prosinca 2023. godine donosi

Program za ostvarivanje prava na pomoć za podmirenje dijela troškova stanovanja i

jednokratne novčane potpore u Općini Povljana za 2024. godinu

Članak 1.

Programom za ostvarivanje prava na pomoć za podmirenje dijela troškova stanovanja i jednokratne novčane potpore u Općini Povljana za 2024. godinu (dalje: Program), propisuju se mjere, obujam i način pružanja pomoći poradi zaštite životnog standarda i zbrinjavanja socijalno ugroženih osoba na području Općine Povljana.

Općina Povljana u 2024. godini u svom Proračunu za potrebe socijalne skrbi planirala je sredstva u iznosu od 191.712,00 EUR.

Članak 2.

Po pojedinom obliku, mjeri i načinu pružanja pomoći kategorijama stanovništva u stanju socijalne potrebe iskazanim u članku 2. ovog Programa, potrebito je osigurati slijedeća sredstva:

1. Jednokratne pomoći socijalno ugroženim mještanima:
* Pomoć obiteljima i kućanstvima 1.500,00 EUR
* Pomoć osobama s invaliditetom 2.000,00 EUR
* Tekuće donacije građanima i kućanstvima
* Pomoć i njega u kući 500,00 EUR
* Stanovanje 500,00 EUR
* Prehrana 500,00 EUR
* Ostale naknade iz proračuna u naravi 1.500,00 EUR
1. Subvencije javnog prijevoza građana 1.230,00 EUR

 3. Subvencije i jednokratne pomoći radi poticanja života na otoku i provođenja populacijske politike:

* naknade za novorođenu djecu 6.500,00 EUR
* sufinanciranje smještaja djece u DV „Paški mališani“ Pag- Područni odjel Povljana 132.000,00 EUR
* Sufinanciranje smještaja djece u DV „Latica“ u Zadru 650,00 EUR
* Prigodni poklon paketi za djecu (Božić, Uskrs) 1.435,00 EUR
* Sufinanciranje troškova prijevoza srednjoškolskih učenika 2.000,00 EUR
* Sufinanciranje nabave šk. materijala za učenike Osnovne škole s područja Općine Povljana 2.380,00 EUR
* Sufinanciranje izleta „Škola u prirodi“ 1.353,00 EUR
* Sufinanciranje nabave udžbenika za učenike srednjih škola s područja Općine Povljana 984,00 EUR
* Stipendiranje studenata s područja Općine Povljana 7.000,00 EUR
* Prigodna pomoć starijim osobama sa područja Općine Povljana (Božić, Uskrs) 29.680,00 EUR

Članak 3.

Pomoć i visina pomoći iz članka 2. ovog Programa, ostvarivati će se sukladno proračunskim mogućnostima Općine Povljana za tekuću godinu.

Ovaj Program za ostvarivanje prava na pomoć za podmirenje dijela troškova stanovanja i jednokratne novčane potpore u Općini Povljana za 2024. godinu stupa na snagu osmog dana od dana objave u "Službenom glasniku Zadarske županije", a primjenjuje se od 1. siječnja 2024. godine.

KLASA:550-01/23-01/3

URBROJ:2198-25-01-1-23-1

Povljana, 14. prosinca 2023. godine

OPĆINSKO VIJEĆE OPĆINE POVLJANA

Predsjednik Općinskog vijeća

Nikola Škoda